CELEX: 32010D0220
Language: fi
Date: 2010-04-16 00:00:00
Title: 2010/220/: Komission päätös, annettu 16 päivänä huhtikuuta 2010 , Indonesiasta tuotaviin ihmisravinnoksi tarkoitettuja viljeltyjä kalastustuotteita sisältäviin lähetyksiin sovellettavista kiireellisistä toimenpiteistä (tiedoksiannettu numerolla K(2010) 2358) (ETA:n kannalta merkityksellinen teksti)

17.4.2010   
            
            
               FI
            
            
               Euroopan unionin virallinen lehti
            
            
               L 97/17
            
         KOMISSION PÄÄTÖS,
   annettu 16 päivänä huhtikuuta 2010,
   Indonesiasta tuotaviin ihmisravinnoksi tarkoitettuja viljeltyjä kalastustuotteita sisältäviin lähetyksiin sovellettavista kiireellisistä toimenpiteistä
   (tiedoksiannettu numerolla K(2010) 2358)
   (ETA:n kannalta merkityksellinen teksti)
   (2010/220/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon elintarvikelainsäädäntöä koskevista yleisistä periaatteista ja vaatimuksista, Euroopan elintarviketurvallisuusviranomaisen perustamisesta sekä elintarvikkeiden turvallisuuteen liittyvistä menettelyistä 28 päivänä tammikuuta 2002 annetun Euroopan parlamentin ja neuvoston asetuksen (EY) N:o 178/2002 (1) ja erityisesti sen 53 artiklan 1 kohdan b alakohdan ii alakohdan,
   sekä katsoo seuraavaa:
   
               (1)
            
            
               Komission marraskuussa 2009 Indonesiassa tekemän tarkastuksen tulokset toivat ilmi puutteita vesiviljelyeläinten ja viljeltyjen kalastustuotteiden jäämien valvontajärjestelmässä sekä asianmukaisessa laboratoriokapasiteetissa, jota vesiviljelyeläimissä ja viljellyissä kalastustuotteissa olevien tiettyjen farmakologisesti vaikuttavien aineiden jäämien havaitseminen edellyttää; niitä vaaditaan elävissä eläimissä ja niistä saatavissa tuotteissa olevien tiettyjen aineiden ja niiden jäämien osalta suoritettavista tarkastustoimenpiteistä ja direktiivien 85/358/ETY ja 86/469/ETY sekä päätösten 89/187/ETY ja 91/664/ETY kumoamisesta 29 päivänä huhtikuuta 1996 annetussa neuvoston direktiivissä 96/23/EY (2) ja neuvoston direktiivin 96/23/EY täytäntöönpanosta määritysmenetelmien suorituskyvyn ja tulosten tulkinnan osalta 14 päivänä elokuuta 2002 annetussa komission päätöksessä 2002/657/EY (3).
            
         
               (2)
            
            
               Tästä syystä on olemassa riski, että Indonesiasta tuoduissa ihmisravinnoksi tarkoitetuissa viljellyissä kalastustuotteissa on jäämiä tietyistä sellaisista tautien torjumiseen tai tuotannon parantamiseen vesiviljelyeläimillä käytettävistä farmakologisesti vaikuttavista aineista, jotka ovat haitallisia ihmisten terveydelle. Näitä aineita ovat erityisesti kloramfenikoli, nitrofuraanit ja tetrasykliinit. Näin ollen olisi toteutettava toimenpiteitä kyseisen riskin pienentämiseksi. Toimenpiteiden olisi oltava oikeasuhtaisia ja ne saisivat rajoittaa kauppaa vain sen verran, mikä on tarpeen kuluttajansuojan korkean tason saavuttamiseksi.
            
         
               (3)
            
            
               Jos merkittävälle osalle Indonesiasta tuotavia vesiviljelytuotteita tehdään pakolliset testaukset asianomaisten jäämien havaitsemiseksi ennen niiden saattamista markkinoille, se pienentää riskiä jäämiä sisältävien lähetysten saattamisesta markkinoille, tuottaa täsmällisempää tietoa tämänhetkisestä jäämien aiheuttamasta saastumisesta indonesialaisissa kalastustuotteissa ja saa tuottajat Indonesiassa luopumaan käyttämästä aineita väärin.
            
         
               (4)
            
            
               Indonesiasta tulevien viljeltyjä kalastustuotteita sisältävien lähetysten tuontia varten on tarpeen vahvistaa testausta koskevat yhtenäiset vähimmäisvaatimukset, koska tuotteiden tuonti voi tapahtua useiden jäsenvaltioiden kautta.
            
         
               (5)
            
            
               Jäsenvaltioita pyydetään raportoimaan komissiolle asetuksessa (EY) N:o 178/2002 perustetulla nopealla hälytysjärjestelmällä, jos ne havaitsevat sellaisten farmakologisesti vaikuttavien aineiden esiintymistä, joita ei Euroopan parlamentin ja neuvoston asetuksessa (EY) N:o 470/2009 (4) ole hyväksytty käytettäviksi elintarviketuotantoeläimillä, tai farmakologisesti aktiivisten aineiden jäämiä pitoisuuksina, jotka ylittävät asetuksen (EY) N:o 470/2009 mukaisesti vahvistetut jäämien enimmäismäärät, sekä toimittamaan säännöllisesti raportit kaikista testeistä, jotta komissio saa tarvitsemansa tiedot, joiden perusteella se voi päättää, onko tätä väliaikaista toimenpidettä tarpeen jatkaa tai muuttaa.
            
         
               (6)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Tätä päätöstä sovelletaan ihmisravinnoksi tarkoitettuja viljeltyjä kalastustuotteita sisältävien lähetysten tuontiin Indonesiasta.
   2 artikla
   1.   Jäsenvaltioiden on varmistettava asianmukaisten näytteenottosuunnitelmien avulla, että näytteitä otetaan vähintään 20 prosentista 1 artiklassa tarkoitetuista lähetyksistä, joita niiden alueella sijaitsevilla rajatarkastusasemilla esitetään tuontiin.
   2.   Edellä olevan 1 kohdan nojalla otetuille näytteille on tehtävä analyysitestit asetuksen (EY) N:o 470/2009 2 artiklan a alakohdassa määriteltyjen farmakologisesti vaikuttavien aineiden ja erityisesti kloramfenikolin, nitrofuraanien aineenvaihduntatuotteiden ja tetrasykliinien (ainakin tetrasykliinin, oksitetrasykliinin ja klooritetrasykliinin) jäämien havaitsemiseksi.
   3 artikla
   Asianomaisen jäsenvaltion toimivaltaisen viranomaisen on pidettävä lähetykset, joista on otettu näytteitä 2 artiklan 1 kohdan nojalla, virallisesti pidätettyinä siihen asti, kun analyysitestit on saatu valmiiksi. Kyseiset lähetykset saa saattaa markkinoille ainoastaan, jos analyysitestien tulokset vahvistavat, että lähetykset ovat asetuksen (EY) N:o 470/2009 mukaisia.
   4 artikla
   1.   Jäsenvaltioiden on välittömästi ilmoitettava komissiolle analyysitestien tuloksista, jos niistä käy ilmi
   
               a)
            
            
               asetuksen (EY) N:o 470/2009 14 artiklan 2 kohdan a, b tai c alakohdan mukaisesti luokiteltujen farmakologisesti vaikuttavien aineiden esiintyminen pitoisuuksina, jotka ylittävät kyseisen asetuksen nojalla vahvistetut jäämien enimmäismäärät; tai
            
         
               b)
            
            
               sellaisten farmakologisesti vaikuttavien aineiden esiintyminen, joita ei ole luokiteltu asetuksen (EY) N:o 470/2009 14 artiklan 2 kohdan a, b tai c alakohdan mukaisesti, paitsi kun kyseessä olevalle aineelle on tämän asetuksen tai neuvoston direktiivin 96/23/EY täytäntöönpanosta määritysmenetelmien suorituskyvyn ja tulosten tulkinnan osalta 12 päivänä elokuuta 2002 tehdyn komission päätöksen 2002/657/EY (5) mukaisesti vahvistettu valvonnan toimenpideraja eikä jäämien määrä ole yhtä suuri tai suurempi kuin tämä valvonnan toimenpideraja.
            
         Kyseisten testien tulokset on lähetettävä komissiolle asetuksella (EY) N:o 178/2002 perustetulla nopealla hälytysjärjestelmällä.
   2.   Jäsenvaltioiden on laadittava kolmen kuukauden välein kertomus Indonesiasta tuleville, ihmisravinnoksi tarkoitettuja viljeltyjä kalastustuotteita sisältäville lähetyksille edeltävien kolmen kuukauden aikana suoritettujen kaikkien analyysitestien kaikista tuloksista.
   Kertomukset on toimitettava komissiolle kutakin jaksoa seuraavan kuukauden aikana (huhti-, heinä-, loka- ja tammikuussa).
   5 artikla
   Kaikista tämän päätöksen soveltamisesta aiheutuvista kustannuksista vastaa lähettäjä, vastaanottaja tai jommankumman edustaja.
   6 artikla
   Tämä päätös on osoitettu kaikille jäsenvaltioille.
   
      Tehty Brysselissä 16 päivänä huhtikuuta 2010.
      
         
            Komission puolesta
         
         John DALLI
         
            Komission jäsen
         
      
   
   
      (1)  EYVL L 31, 1.2.2002, s. 1.
   
      (2)  EYVL L 125, 23.5.1996, s. 10.
   
      (3)  EYVL L 221, 17.8.2002, s. 8.
   
      (4)  EUVL L 152, 16.6.2009, s. 11.
   
      (5)  EYVL L 221, 17.8.2002, s. 8.